stanford-oval/wikipedia huggingface dataset:
กัลย์ อิศรเสนา ณ อยุธยา
การทำงาน > แต่งตั้งเป็นองคมนตรี

ในระหว่างที่ ศาสตราจารย์ ดร.กัลย์ อิศรเสนา ณ อยุธยา ดำรงตำแหน่งเลขาธิการพระราชวังและผู้บังคับการวชิราวุธวิทยาลัยพร้อมกันนั้น ท่านได้มอบหมายให้ครูจิต พึ่งประดิษฐ์ รองผู้บังคับการเป็นผู้ดูแลความเรียบร้อยในโรงเรียนแทน แต่ทุกวันตอนเช้าก่อนที่จะไปปฏิบัติงานประจำที่สำนักพระราชวัง ท่านจะแวะมาปฏิบัติหน้าที่ที่วชิราวุธวิทยาลัยทุกวัน ตราบจนเกษียณอายุราชการจากตำแหน่งเลขาธิการพระราชวังเมื่อวันที่ 24 พฤศจิกายน พ.ศ. 2521 แล้วจึงได้มาปฏิบัติหน้าที่ผู้บังคับการวชิราวุธวิทยาลัยเต็มเวลา และได้รับพระมหากรุณาโปรดเกล้าฯ แต่งตั้งเป็นองคมนตรีเมื่อวันที่ 16 เมษายน พ.ศ. 2522
เครื่องราชอิสริยาภรณ์

กัลย์ อิศรเสนา ณ อยุธยา ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2520 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2514 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2511 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2534 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2517 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2516 –  เหรียญราชการชายแดน (ช.ด.)
พ.ศ. 2509 –  เหรียญจักรพรรดิมาลา (ร.จ.พ.)
พ.ศ. 2522 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. 2503 –  เหรียญราชรุจิทอง รัชกาลที่ 9 (ร.จ.ท.9)
พ.ศ. 2494 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2517 –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

บริเตนใหญ่ :
พ.ศ. 2505 –  เครื่องราชอิสริยาภรณ์รอยัลวิกตอเรียน ชั้นที่ 2
เยอรมนี :
พ.ศ. 2505 –  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 2
โปรตุเกส :
พ.ศ. 2505 –  เครื่องอิสริยาภรณ์อิงฟังตึ เด. เอ็งรีกึ ชั้นที่ 2
เดนมาร์ก :
พ.ศ. 2505 –  เครื่องราชอิสริยาภรณ์แดนเนอโบร ชั้นที่ 2
นอร์เวย์ :
พ.ศ. 2505 –  เครื่องราชอิสริยาภรณ์นักบุญโอลาฟ ชั้นที่ 2
สวีเดน :
พ.ศ. 2505 –  เครื่องราชอิสริยาภรณ์ดาวขั้วโลก ชั้นที่ 2
อิตาลี :
พ.ศ. 2505 –  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 2
เบลเยียม :
พ.ศ. 2505 –  เครื่องราชอิสริยาภรณ์เลออปอลที่ 2 ชั้นที่ 1
ฝรั่งเศส :
พ.ศ. 2505 –  เครื่องอิสริยาภรณ์เลฌียงดอเนอร์ ชั้นที่ 3
ลักเซมเบิร์ก :
พ.ศ. 2505 –  เครื่องราชอิสริยาภรณ์มงกุฎโอ๊ก ชั้นที่ 2
เนเธอร์แลนด์ :
พ.ศ. 2505 –  เครื่องราชอิสริยาภรณ์ออเรนจ์-นัสเซา ชั้นที่ 1
สเปน :
พ.ศ. 2505 –  เครื่องราชอิสริยาภรณ์กิตติคุณฝ่ายพลเรือน ชั้นที่ 1
ญี่ปุ่น :
พ.ศ. 2506 –  เครื่องราชอิสริยาภรณ์มงคลรัตน์ ชั้นที่ 1
กรีซ :
พ.ศ. 2506 –  เครื่องราชอิสริยาภรณ์ฟีนิกซ์ ชั้นที่ 1
ไต้หวัน :
พ.ศ. 2506 –  เครื่องอิสริยาภรณ์ดาราอันสุกสกาว ชั้นที่ 2
อาร์เจนตินา :
พ.ศ. ไม่ปรากฏ –  เครื่องอิสริยาภรณ์ดวงอาทิตย์แห่งพฤษภาคม ชั้นที่ 1
เกาหลีใต้ :
พ.ศ. ไม่ปรากฏ –  เครื่องอิสริยาภรณ์กิตติคุณแห่งการทูต ชั้นที่ 1
ฟิลิปปินส์ :
พ.ศ. ไม่ปรากฏ –  เครื่องอิสริยาภรณ์ซิกาตูนา ชั้นที่ 1
อิหร่าน :
พ.ศ. ไม่ปรากฏ –  เครื่องราชอิสริยาภรณ์ฮอมายัน ชั้นที่ 1
เอธิโอเปีย :
พ.ศ. ไม่ปรากฏ –  เครื่องราชอิสริยาภรณ์ดาราเอธิโอเปีย ชั้นที่ 1
ถึงแก่อสัญกรรม

ศาตราจารย์ ดร.กัลย์ อิศรเสนา ณ อยุธยา ดำรงตำแหน่งผู้บังคับการวชิราวุธวิทยาลัยมาจนถึงวันที่ 11 เมษายน พ.ศ. 2539 จึงได้ล้มป่วย และถึงอสัญกรรมด้วยโรคหัวใจล้มเหลว ที่โรงพยาบาลจุฬาลงกรณ์ เมื่อวันที่ 12 สิงหาคม พ.ศ. 2539 สิริอายุ 81 ปี 261 วัน โดยเมื่อวันที่ 13 สิงหาคม พ.ศ. 2539 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้า ฯ ให้ พระบาทสมเด็จพระวชิรเกล้าเจ้าอยู่หัว เสด็จพระราชดำเนินแทนพระองค์ไปพระราชทานน้ำหลวงอาบศพ ณ ศาลาบัณณรศภาค วัดเบญจมบพิตรดุสิตวนาราม และทรงพระกรุณาโปรดเกล้า ฯ พระราชทานโกศมณฑปประกอบศพ ฉัตรเครื่องสูงทองแผ่ลวดตั้งประดับ แตรงอน แตรฝรั่ง ปี่ กลองชนะ ประโคมเวลาพระราชทานน้ำหลวงอาบศพ  และรับศพไว้ในพระบรมราชานุเคราะห์โดยตลอด และในวันที่ 22 มีนาคม พ.ศ. 2540 พระบาทสมเด็จพระมหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วย พระบาทสมเด็จพระวชิรเกล้าเจ้าอยู่หัว สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จเจ้าฟ้าฯ กรมพระศรีสวางควัฒน วรขัตติยราชนารี พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ไปพระราชทานเพลิงศพ ศาสตราจารย์ ดร.กัลย์  อิศรเสนา ณ อยุธยา ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เฉลิมชัย บุญยะลีพรรณ

| ผู้ช่วยศาสตราจารย์ นายแพทย์เฉลิมชัย บุญยะลีพรรณ  ม> ป.ช.,ม.ว.ม. |
| --- | --- |

สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 12 ธันวาคม พ.ศ. 2566
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562
อธิการบดีมหาวิทยาลัยศรีนครินทรวิโรฒ
ดำรงตำแหน่ง 26 กันยายน พ.ศ. 2554 – 25 กันยายน พ.ศ. 2558
ก่อนหน้า: วิรุณ ตั้งเจริญ
ถัดไป: สมชาย สันติวัฒนกุล
 
ข้อมูลส่วนบุคคล
เกิด: 1 มกราคม พ.ศ. 2502 (65 ปี)
ศาสนา: พุทธ
คู่สมรส: พญ.สิรินันท์ บุญยะลีพรรณ

ผู้ช่วยศาสตราจารย์ นายแพทย์ เฉลิมชัย บุญยะลีพรรณ (เกิด 1 มกราคม พ.ศ. 2502) เป็นนักการเมือง แพทย์ นักวิชาการชาวไทย ดำรงตำแหน่งสมาชิกวุฒิสภาไทย ชุดที่ 12 สมาชิกสภานิติบัญญัติแห่งชาติ และอดีตอธิการบดีมหาวิทยาลัยศรีนครินทรวิโรฒ กรรมการในคณะกรรมการอิสระเพื่อการปฏิรูปการศึกษา
และกรรมการผู้ทรงคุณวุฒิในคณะกรรมการดิจิทัลเพื่อเศรษฐกิจและสังคมแห่งชาติ รัฐบาล พลเอก ประยุทธ์ จันทร์โอชาตั้งแต่วันที่ 8 สิงหาคม พ.ศ. 2560
และที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 ตั้งแต่ 23 กุมภาพันธ์ พ.ศ. 2560
ประวัติ

ผู้ช่วยศาสตราจารย์ นายแพทย์ เฉลิมชัย บุญยะลีพรรณ เกิดเมื่อ 1 มกราคม พ.ศ. 2502 เป็นชาวอำเภอเมือง จังหวัดเพชรบุรี จบการศึกษาระดับมัธยมศึกษาตอนต้นจากโรงเรียนอรุณประดิษฐ  มัธยมศึกษาตอนปลายจากโรงเรียนเตรียมอุดมศึกษา และจบการศึกษาแพทยศาสตรบัณฑิต และได้รับวุฒิบัตร กุมารเวชศาสตร์ จากคณะแพทยศาสตร์ จุฬาลงกรณ์มหาวิทยาลัย
นายแพทย์ เฉลิมชัย บุญยะลีพรรณ ได้รับราชการเป็นอาจารย์ประจำคณะแพทยศาสตร์ มหาวิทยาลัยศรีนครินทรวิโรฒ จนได้รับการแต่งตั้งเป็นรองอธิการบดีฝ่ายวางแผนและพัฒนา เมื่อวันที่ 7 ตุลาคม พ.ศ. 2554 ได้รับการแต่งตั้งเป็นอธิการบดีมหาวิทยาลัยศรีนครินทรวิโรฒ
หลังรัฐประหารในประเทศไทย พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติกรรมการในคณะกรรมการอิสระเพื่อการปฏิรูปการศึกษาและ ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560
ชีวิตส่วนตัวสมรสกับ แพทยหญิงสิรินันท์ บุญยะลีพรรณ มีบุตร 2 คนซึ่งบุตรสาวคนโต วณิศรา บุญยะลีพรรณ สมรสกับ ณภัทร จาตุศรีพิทักษ์ บุตรชายของ รองศาสตราจารย์ ดร.สมคิด จาตุศรีพิทักษ์ รองนายกรัฐมนตรี และผู้ช่วยศาสตราจารย์อนุรัชนี จาตุศรีพิทักษ์
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2555 –  เหรียญลูกเสือสดุดี ชั้นที่ 1
วสวัตติ์ วีระกุล

| วสวัตติ์ วีระกุล |
| --- | --- |
เกิด: จังหวัดเพชรบุรี
ศิษย์เก่า: คณะศิลปศึกษา สถาบันบัณฑิตพัฒนศิลป์
อาชีพ: นักแสดง ครูสอนดนตรีไทย
ผลงานเด่น: การเป็นสแตนด์อินของ โป๊ป ธนวรรธน์ ในละครเรื่องพรหมลิขิต
วสวัตติ์ วีระกุล เป็นนักแสดงชายชาวไทยเริ่มเป็นที่รู้จักจากการเป็นสแตนด์อินหรือนักแสดงแทนของ โป๊ป–ธนวรรธน์ วรรธนะภูติ ในละครโทรทัศน์แนวพีเรียดอิงประวัติศาสตร์เรื่องพรหมลิขิต
ประวัติ

วสวัตติ์ วีระกุล มีชื่อเล่นว่า กีตาร์ เกิดที่จังหวัดเพชรบุรี จบการศึกษาระดับมัธยมศึกษาจากโรงเรียนคงคาราม ระดับปริญญาตรีจากคณะศิลปศึกษา สถาบันบัณฑิตพัฒนศิลป์ สาขาวิชาดนตรีคีตศิลป์ไทยศึกษา แขนงวิชาดนตรีไทย ทำให้นอกจากงานแสดงแล้ว เขายังมีอาชีพเป็นครูสอนดนตรีไทยให้กับเด็กประถมและเด็กมัธยม รวมถึงรับแสดงตามงานต่าง ๆ
เข้าสู่วงการ

วสวัตติ์ได้เข้าสู่วงการจากการเป็นเอ็กซ์ตราหรือนักแสดงประกอบในโฆษณาหลายชิ้นก่อนจะขยับขึ้นเป็นเมนเอ็กซ์ตราหรือนักแสดงประกอบหลักที่มีบทพูดหรือปรากฏตัวให้เห็นหน้าตา จากนั้นจึงได้ไปปรากฏตัวในรายการชื่อดังอย่างรู้ไหมใครโสด ในฐานะปรัศนีย์
ในปี 2558 เขาได้ร่วมแสดงเป็นนักแสดงประกอบในละครสร้างสรรค์สังคมเรื่อง บาปบริสุทธิ์ ทางช่อง 7 เอชดี โดยแสดงเป็น ภักดี ตามด้วย คู่หูคู่เฮี้ยน 2 ในปี 2560 ทางช่อง 7 เอชดีเช่นเดียวกัน แสดงเป็น โป้ง ต่อมาเขาต้องเข้าไปรับใช้ชาติเป็นเวลา 2 ปีเมื่อปลดประจำการจึงได้กลับมารับงานแสดงอีกครั้ง จากนั้นจึงได้รับการติดต่อจากรุ่นพี่คนหนึ่งให้ส่ง ส่วนสูง น้ำหนัก และสัดส่วน ไปให้กับโมเดลลิ่งทำให้ได้รับโอกาสแสดงเป็นสแตนด์อินหรือนักแสดงแทนของ โป๊ป ธนวรรธน์ ในละครเรื่องพรหมลิขิต นอกจากนี้เขายังได้มีโอกาสร่วมแสดงให้เห็นหน้าแต่ไม่มีบทพูดในบท หนุ่มจีนลูกชายเจ้าสัวที่มาฝากตัวกับออกญาโกษาธิบดี (จีน) ในตอนที่ 6 ทำให้เริ่มเป็นที่รู้จักและถูกพูดถึง
ผลงาน > ละครโทรทัศน์

| ปี | เรื่อง | ช่อง | แสดงเป็น |
| --- | --- | --- | --- |
| 2558 | คู่หูคู่เฮี้ยน 2 | ช่อง 7 เอชดี | โป้ง |
| 2560 | บาปบริสุทธิ์ | ช่อง 7 เอชดี | ภักดี |
| 2560 | ตาสัมผัสผี ตอนที่ 11-12 คดีนักกีฬาเลือด | โมโน 29 | สุรพจน์ (ลูกของสุรพล) |
| 2566 | พรหมลิขิต | ช่อง 3 เอชดี | ลูกชายของเจ้าสัวที่มาฝากตัวกับออกญาโกษาธิบดี (จีน)/สแตนด์อิน โป๊ป ธนวรรธน์ |
ผลงาน > โฆษณา

ธนาคารกรุงไทย (2558) ในบท มือระนาด
CP Land (2565) ในบท มือเปียโน
ทิพยประกันภัย (2566) ในบท พนักงานประกันภัย
กระทรวงวัฒนธรรม
สมัย อ่อนวงศ์

| สมัย อ่อนวงศ์ |
| --- | --- |
เกิด: 11 กุมภาพันธ์ พ.ศ. 2476 สมัย อ่อนวงศ์ จังหวัดเพชรบุรี ประเทศสยาม
เสียชีวิต: 12 เมษายน พ.ศ. 2539 (63 ปี) จังหวัดเพชรบุรี
คู่สมรส: รวม อ่อนวงศ์
อาชีพ: นักร้อง นักดนตรี
ปีที่แสดง: พ.ศ. 2500 - 2539
สมัย อ่อนวงศ์ (11 กุมภาพันธ์ พ.ศ. 2476 - 12 เมษายน พ.ศ. 2539) นักร้อง นักดนตรี ผู้บุกเบิกการนำแคน มาใช้เป็นเครื่องดนตรีเพลงลูกทุ่ง จนได้รับฉายา ขุนพลแคน​แดนสยาม​
ประวัติ

สมัย อ่อนวงศ์ เกิดที่บ้านทับคาง อำเภอเขาย้อย จังหวัดเพชรบุรี เป็นบุตรของนายจุม และนางทอง อ่อนวงศ์ บิดามารดาเสียชีวิตตั้งแต่เด็ก    โดยตายายเป็นผู้เลี้ยงดู เริ่มเข้าสู่วงการจากความชอบดนตรีไทยและเพลงพื้นบ้านหมอลำ และสมัครเป็นลูกศิษย์หัดร้องกลอนรำ จากอาจารย์เสี้ยว เสือแป้น หมอลำชื่อดัง
ในปี พ.ศ. 2500 ได้เข้าร่วมประกวดดนตรีไทยเดิม และได้รับรางวัลชนะเลิศประเภทแคน จึงคิดริเริ่มตั้งวงดนตรีแคนประยุกต์แบบมาตรฐาน ชื่อวงดนตรี “สมัยศิลปิน” และคิดค้นวิธีการประยุกต์แคนไทยให้เป็นแคนไฟฟ้า ได้สำเร็จในปี พ.ศ. 2508
สมัย อ่อนวงศ์ มีผลงานบันทึกแผ่นเสียงครั้งแรก เพลง “แคนสวาท” ประพันธ์โดยสมัย อ่อนวงศ์ ต่อมาได้ร่วมกันก่อตั้งวงดนตรี "สมัย อ่อนวงศ์" ร่วมกับครูกานท์ การุณวงศ์ ซึ่งเป็นเพื่อนสนิท  ได้บันทึกแผ่นเสียงเพลงของครูเพลงชื่อดังมากกว่า 100 เพลง เช่นเพลงของไพบูลย์ บุตรขัน​, กานท์ การุณวงศ์, ประเทือง บุญญประพันธ์, ณรงค์ โกษาผล , ช. คำชะอี, มงคล อมาตยกุล นักร้องในวงที่มีชื่อเสียง เช่น ดำ แดนสุพรรณ พรชัย สร้อยเพชร ผลงานเพลงที่มีชื่อเสียง เช่น "บ่เป็นหยังดอก" และ "ปืนบ่มีลูก" (แต่งโดย กานท์ การุณวงศ์) "เสียงพิณเสียงแคน" (แต่งโดย ณรงค์ โกษาผล) "แม่ศรีไพร" (แต่งโดย ไพบูลย์ บุตรขัน) "สาวหวึ่ง" (แต่งโดย สวาท ศรีอุดร)
สมัย อ่อนวงศ์ ถึงแก่อนิจกรรม เมื่อวันศุกร์ ที่ 12 เมษายน พ.ศ. 2539 ณ โรงพยาบาลพระจอมเกล้าจังหวัดเพชรบุรี อายุ 63 ปี 2 เดือน
ผลงานแสดงภาพยนตร์

สวรรค์บ้านนา (2513
ไอ้ทุย (2514)
นักบุญทรงกลด (2514)
แม่ศรีไพร (2514)
คนใจบอด (2514)
ลานสาวกอด (2515)
หัวใจป่า (2515)
หาดทรายแก้ว (2515)
เตะฝุ่น (2516)
ดำ แดนสุพรรณ  มีผลงานที่มีชิ้เสียงในช่วงที่เป็นลูกวงสมัย  อ่อนวงศ์  เช่น  เพลงรักกับพี่ดีแน่  ถึงดำ  เมื่อได๋จะกลับคืน  เมารัก  และพรชัย สร้อยเพชร  ที่ดังสมัยเป็นลูกวงสมัย  อ่อนวงศ์  คือเพลงแสบหัวใจ
บรรณานุกรม

เจนภพ จบกระบวนวรรณ. เพลงลูกทุ่ง, TK Park Music Library ชุดดนตรีไทย. กรุงเทพ : สำนักงานอุทยานการเรียนรู้, พ.ศ. 2550. 176 หน้า. หน้า หน้าที่. ISBN 978-974-8218-83-0
สมัย อ่อนวงศ์ ขุนพลแคนแดนสยาม ชาวโซ่งผู้โด่งดัง เก็บถาวร 2008-10-21 ที่ เวย์แบ็กแมชชีน
คงกระพันนารี

| คงกระพันนารี |
| --- | --- |
ประเภท: แอ็กชั่น-แฟนตาซี-โรแมนติก-คอมเมดีตราม่า
สร้างโดย: บริษัท บรอดคาซท์ ไทย เทเลวิชั่น จำกัด
เขียนโดย: บทประพันธ์ : เรียว ช่อชรอุ่ม บทโทรทัศน์ : วรพันธ์ รวี ขิม ปิยรส
กำกับโดย: ธรธร สิริพันธ์วราภรณ์
แสดงนำ: ภูภูมิ พงศ์ภาณุ ณิชารีย์ โชคประจักษ์ชัด กนกฉัตร มรรยาทอ่อน อริสรา ทองบริสุทธิ์ ญาณิน วิสมิตะนันทน์
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 12 ตอน
การผลิต
ความยาวตอน: 150 นาที/ตอน
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 5 กรกฎาคม พ.ศ. 2559 – 15 สิงหาคม พ.ศ. 2559
คงกระพันนารี เป็นละครโทรทัศน์ไทยทางสถานีวิทยุโทรทัศน์ไทยทีวีสีช่อง 3 แนว แอ็กชั่น-แฟนตาซี-โรแมนติก-คอมเมดี ผลิตโดย บริษัท บรอดคาซท์ ไทย เทเลวิชั่น จำกัด สร้างจากบทประพันธ์ของ เรียว ช่อชรอุ่ม เขียนบทโทรทัศน์โดย วรพันธ์ รวี / ปิยรส ทองดี กำกับการแสดงโดย ธรธร สิริพันธ์วราภรณ์ นำแสดงโดย ภูภูมิ พงศ์ภาณุ, ณิชารีย์ โชคประจักษ์ชัด ออกอากาศทุกวันจันทร์ - อังคาร เวลา 20.20 - 22.50 น. เริ่มตอนแรกวันอังคารที่ 5 กรกฎาคม – วันจันทร์ที่ 15 สิงหาคม พ.ศ. 2559
นักแสดง

ภูภูมิ พงศ์ภาณุ รับบทเป็น ณัฐเดช
ณิชารีย์ โชคประจักษ์ชัด รับบทเป็น วรมัย (แอร์พอร์ท / หนูนา)
กนกฉัตร มรรยาทอ่อน รับบทเป็น แดงมะกล่ำ (เดชดนัย)
อริสรา ทองบริสุทธิ์ รับบทเป็น จิตนารี (ไลล่า)
ชาตโยดม หิรัณยัษฐิติ รับบทเป็น ดำมะกอก (ดนัย / เดวิด)
ญาณิน วิสมิตะนันทน์ รับบทเป็น หมวดจ๋า
ศรุต วิจิตรานนท์ รับบทเป็น แคล้ว (คำรบ)
อภินันท์ ประเสริฐวัฒนกุล รับบทเป็น คฑา
มยุริญ ผ่องผุดพันธ์ รับบทเป็น พจนารี
ชาติชาย งามสรรพ์ รับบทเป็น บิ๊กเจ๋ง
ณฐกร ไตรกิศยเวช รับบทเป็น ฉัตร
ปีเตอร์ หลุยส์ ไมอ๊อกซิ รับบทเป็น ราจีฟหลุยส์
บรมวุฒิ หิรัณยัษฐิติ รับบทเป็น จ่ามิตร
นฤมล พงษ์สุภาพ รับบทเป็น เพียง
พศิน เรืองวุฒิ รับบทเป็น ชาตรี
จุฬาลักษณ์ อิสมาโลน รับบทเป็น ลูซี่
ปิยะวัฒน์ รัตนหรูวิจิตร รับบทเป็น จ่ากู๊ด
นักแสดง > นักแสดงรับเชิญ

ยอดชาย เมฆสุวรรณ รับบทเป็น หลวงตาเอี่ยม
ศานติ สันติเวชชกุล รับบทเป็น ลุงใบ้
ปราปต์ปฎล สุวรรณบาง รับบทเป็น โจรโก้
ด.ญ.ชินารดี อนุพงษ์ภิชาติ รับบทเป็น หนูนา (วัยเด็ก)
ธีรยุทธ ปรัชญาบำรุง รับบทเป็น หลวงพี่รูปหนึ่งที่มาสวดศพแม่เพียง
เพียวฤดี พงษ์ประเสริฐ รับบทเป็น แก้ว
ซูซานน่า เรโนล รับบทเป็น ริญ
ด.ช.ยงศิลป์ วงศ์พนิตนนท์ รับบทเป็น ดำมะกอก (วัยเด็ก)
ด.ช.ณนทภัทร บุญสอาด รับบทเป็น แคล้ว (วัยเด็ก)
ด.ช.ภัทรกร ประเสริฐเศรษฐ์ รับบทเป็น ลูกนัท (วัยเด็ก)
ด.ญ.นิชัญญา สุดประเสริฐ รับบทเป็น จิตนารี (ไลล่า) (วัยเด็ก)
เพลงประกอบละคร

เพลง ผ่านไปด้วยกัน (เพลงเปิดเรื่อง) - ขับร้องโดย นัท ณัฐพร วิรัชโชติเสถียร
เพลง คนนี้ (เพลงปิดเรื่อง) - ขับร้องโดย ฟลุ๊ค 60 Miles
แหล่งข้อมูลอื่น

คงกระพันนารี ที่สยามโซน
ลำดับรายการโทรทัศน์

| สถานีวิทยุโทรทัศน์ไทยทีวีสีช่อง 3: ละครวันจันทร์-อังคาร 20:20 - 22:50 น>  |
| --- | --- | --- |
| ก่อนหน้า | คงกระพันนารี | ถัดไป |
| นางทาส | คงกระพันนารี | บ่วงอธิฏฐาน |
สไตรค์กันดั้ม

| GAT-X105 สไตรค์กันดั้ม > ข้อมูลทั่วไป |
| --- | --- |
ประเภท: โมบิลสูทเอนกประสงค์ รุ่นต้นแบบ
ความสูง: 17.72 เมตร
น้ำหนัก: 64.8 ตัน
เกราะ: เฟสชิฟท์อาเมอร์
อุปกรณ์: ปืนวัลแคน 75 มม. "อิเกลชเตลลุงก์" บีมไรเฟิลกำลังสูง 57 มม. มีด "อาเมอร์ชไนเดอร์" บาซูก้า โล่ ดาบ "แกรนด์สแลม"
คุณสมบัติพิเศษ: ฮาร์ดพ้อยสำหรับ ติดตั้งสไตรเกอร์แพ็ค
นักบินสำคัญ: คิระ ยามาโตะ มูว์ ลา ฟราก้า สเวน คาล บายัน
ด ค ก
GAT-X105 สไตรค์กันดั้ม(ญี่ปุ่น: ストライクガンダム  ;อังกฤษ:Strike Gundam) เป็นโมบิลสูทตัวเอกเครื่องแรกในการ์ตูนญี่ปุ่น อะนิเมะ โมบิลสูทกันดั้มซี้ด ออกแบบโดยจุนอิจิ อะคุทสึ
สไตรค์กันดั้มเป็นหนึ่งในGAT-X ซีรีส์ทั้งห้าที่พันธมิตรโลกพัฒนาขึ้นมาเพื่อตอบโต้โมบิลสูท ของ ซาฟท์ ซึ่งโมบิลสูททั้งห้านั้นล้วนแต่ใช้เทคโนโลยีใหม่นั่นคือเกราะเฟสชิฟท์อาเมอร์(Phase Shift Armor) ซึ่งนิยมเรียกสั้นๆว่า PS เมื่อเปิดใช้งาน เกราะเฟสชิฟท์จะสร้างสนามพลังคลุมตัวเกราะไว้ ทำให้การโจมตีด้วยอาวุธที่ไม่ใช่บีมแทบจะไม่มีผลกับกันดั้ม แต่เนื่องจากกันดั้มต้องใช้แบ็ตเตอรีเป็นแหล่งพลังงาน เพื่อให้ใช้งานในสนามรบที่มีนิวตรอน แจมเมอร์ได้จึงใช้เกราะเฟสชิฟท์ได้ในเวลาจำกัดเท่านั้น เมื่อปิดเฟสชิฟท์ เกราะของกันดั้มก็จะกลายเป็นสีเทา
จุดเด่น

จุดเด่นของสไตรค์กันดั้มคือความสามารถในการปฏิบัติการในสภาวะต่างๆ โดยการติดตั้งสไตรเกอร์แพ็ค เพื่อให้สไตรค์กันดั้มสามารถใช้งานได้ในหลายๆสถานการณ์ สไตรค์กันดั้มที่ไม่ได้ติดตั้งสไตรเกอร์แพ็คนั้นสามารถใช้บีมไรเฟิลและบาซูก้าได้ แต่เนื่องจากสภาพที่ไม่ติดตั้งสไตรเกอร์แพ็คนี้มักใช้ในสถานการณ์คับขัน จึงมักพบว่ามีแค่อาวุธพื้นฐาน คือ วัลแคน "อิเกลชเตลลุงก์" และมีดคู่ "อาเมอร์ชไนเดอร์" เท่านั้น โมเดลมาสเตอร์เกรดมาตรา 1/100ของสไตรค์กันดั้ม I.W.S.P.และเพอเฟ็คท์เกรดมาตรา 1/60ของสไตรค์กันดั้มและสไตรค์รูจยังมีอาวุธเป็นดาบขนาดใหญ่ที่เรียกว่า "แกรนด์สแลม" ซึ่งไม่ได้ปรากฏในอะนิเมะ แต่ถูกใช้ในภาพยนตร์CGสั้น กันดั้มอีโวลฟ์ ตอนที่ 8
สไตรค์กันดั้มสามารถถอดและเปลี่ยนสไตรเกอร์แพ็คต่างๆกลางสนามรบได้โดยอาศัยเครื่องบินรบ FX-550 สกายแกรสเปอร์ บรรทุกสไตรเกอร์แพ็คให้โดยไม่ต้องกลับไปที่ยานแม่ ซึ่งสไตรเกอร์แพ็คนั้นประกอบด้วย
AQM/E-X01 เอลสไตรเกอร์ ติดตั้งแบคแพ็คที่ใช้เพิ่มการขับเคลื่อนของสไตรค์กันดั้มเอาไว้ ทำให้ใช้งานในอวกาศได้ดีขึ้นและสามารถบินในชั้นบรรยากาศโลกได้ ส่วนอาวุธนั้นมีบีมเซเบอร์เพิ่มมา
AQM/E-X02 ซอร์ดสไตรเกอร์ ใช้สำหรับการรบระยะประชิดและทำลายยานรบโดยการใช้ดาบต่อต้านยานรบซึ่งยาวเกือบ16เมตร "ชเวลเกเวอร์" ดาบต่อต้านยานรบนี้มีส่วนคมเป็นเลเซอร์และสามารถผ่าโมบิลสูทเป็นสองท่อนหรือสร้างความเสียหายให้กับยานรบได้อย่างใหญ่หลวง นอกจากนั้นก็มีจรวดตะขอ "แพนเซอร์ ไอเซ่น"ซึ่งใช้ในการยึดจับเป้าหมายในระยะห่างและบูมเมอแรงก์บีม "ไมดาส เมซเซอร์"
AQM/E-X03 ลันเชอร์สไตรเกอร์ ใช้สำหรับการยิงโจมตีในระยะไกล โดยมีอาวุธหลักเป็นปืนอิมพัลส์ 320มม."อัคนี"ติดตั้งไว้กับไหล่ซ้าย แล้วก็มีอุปกรณ์ซึ่งรวมกันลันเชอร์350มม.และวัลแคน120มม.ไว้ด้วยกันที่ไหล่ขวา
AQM/E-M1 (P202QX) Integrated Weapons Striker Pack (IWSP) สไตรเกอร์แพ็คที่ไม่ปรากฏในภาคอะนิเมะ เป็นแพ็คที่รวมสไตรเกอร์แพ็คทั้งสามคือเอล,ลันเชอร์และซอร์ดเข้าด้วยกัน ทำให้สไตรค์สามารถรบได้ในทุกสถานการณ์ โดยไม่จำเป็นต้องเปลี่ยนสไตรเกอร์แพ็คเลย ส่วนหลักของ IWSP นั้นทำงานเหมือนแบคแพ็คของเอลสไตรค์ ซึ่งส่วนนี้ได้ติดตั้งเรลกันและปืนใหญ่ไว้ด้วย(สำหรับใช้โจมตีระยะไกลแบบลันเชอร์สไตรค์) และดาบผ่ายานรบขนาดเล็ก ซึ่งไม่ใช่แบบดาบเลเซอร์เหมือนของซอร์ดสไตรค์แต่เป็นดาบคาตานะโลหะที่ยาว 9 เมตร ส่วนโล่ที่มากับ IWSP นั้นติดตั้งปืนกลหนักและบูมเมอแรงก์บีมเอาไว้ด้วย ว่ากันว่าอ็อบพัฒนาสไตรเกอร์แพ็คนี้เสร็จในเวลาไม่นานก่อนที่จะจบสงคราม และได้เตรียมที่จะใช้งานกับสไตรค์รูจ แต่เนื่องจากคางาริไม่สามารถควบคุมระบบอาวุธที่ซับซ้อนขนาดนี้ได้อย่างมีประสิทธิภาพจึงไม่ได้ใช้งานจริง
P204QX ไลท์นิ่งสไตรเกอร์ สไตรเกอร์แพ็คที่ไม่ปรากฏในภาคอะนิเมะ เป็นสไตรเกอร์แพ็คที่สร้างมาเพื่อเพิ่มระยะเวลาในการปฏิบัติการของสไตรค์ โดยมีแบ็ตเตอรี่และระบบหล่อเย็นที่มีประสิทธิภาพมากกว่ามิชชั่นแพ็คอื่นๆ เดิมทีการพัฒนาสไตรเกอร์แพ็คนี้ของพันธมิตรโลกประสพความล้มเหลว แต่อาณาจักรอ็อบก็ได้พัฒนาต่อจนสมบูรณ์ ไลท์นิ่งสไตรค์กันดั้มมีความจุของพลังงานมากกว่ามิชชั่นแพ็คอื่นๆเป็น 150% มีอาวุธหลักเป็นปืนแม่เหล็กไฟฟ้าที่ทรงอานุภาพ จุดเด่นของไลท์นิ่งสไตรค์ก็คือความสามารถในการถ่ายพลังงานส่วนเกินของตนให้กับโมบิลสูทเครื่องอื่น
ประวัติอย่างย่อ

สไตรค์กันดั้มเป็นกันดั้มเพียงเครื่องเดียวที่ไม่ได้ถูกซาฟท์ขโมยไปที่เฮลิโอโปลิส เนื่องจากนักบินเอซไพลอทที่ต้องขโมยสไตรค์กันดั้มนั้นถูกยิงตายก่อน ในช่วงเวลาที่คิระใช้งานสไตรค์ได้ต่อสู้กับซาฟท์อย่างต่อเนื่อง ซึ่งนอกจากกันดั้มที่ถูกชิงไปทั้งสี่เครื่องแล้วยังมีนักบินระดับเอซอย่าง มิเกล ไอน์แมน และ แอนดรูว์ วอลเฟลต์ จนกระทั่งสไตรค์กันดั้มได้รับความเสียหายอย่างหนักในการต่อสู้กับ อีจิสกันดั้ม ของ อัสรัน ซาล่า หลังจาก คิระ รอดชีวิต ได้พักรักษาตัวอยู่ที่บ้านของ ลักส์ ไคลน์แล้วลักส์ ไคลน์ให้ ฟรีด้อมกันดั้ม แก่คิระ
เมื่อระบบปฏิบัติการผ่านการปรับแต่งโดยคิระจนสมบูรณ์แล้ว สไตรค์กันดั้มซึ่งได้รับการซ่อมแซมโดยอาณาจักรอ็อบก็กลายเป็นโมบิลสูทประจำตัวของมู ลา ฟลาก้า ยอดนักบินของพันธมิตรโลกแทน นอกจากนี้ยังมี MBF-02 สไตรค์รูจ ซึ่งเป็นสไตรค์กันดั้มของคางาริ ยูระ อัสฮาซึ่งสร้างจากอะไหล่ของสไตรค์กันดั้มที่อยู่ในยานคุซานางิ ซึ่งสไตรค์รูจนั้นสามารถปรับระดับพลังงานที่ใช้กับ PS ได้โดยระดับพลังงานที่ต่างกันจะมีสีและความทนทานที่ต่างกันไป โดยปกติแล้วสไตรค์รูจจะมีโทนสีชมพูแดงต่างจากสไตรค์ซึ่งเป็นโทนสีไตรรงค์ เนื่องจากติดตั้งพาวเวอร์เอ็กเทนเดอร์ซึ่งใช้เพิ่มพลังงานไว้ทำให้เกราะ PSใช้พลังงานได้มากกว่า กลุ่มพันธมิตรโลกยังได้ใช้ข้อมูลของสไตรค์กันดั้มพัฒนาเป็นโมบิลสูท แด็กเกอร์ซีรีส์
สไตรค์กันดั้มถูกทำลายเมื่อมู ลา ฟลาก้าใช้สไตรค์กันดั้มรับการโจมตีจากปืนโลเอนกรีนของยานโดมิเนี่ยนแทนยานอาร์คแองเจิ้ล ส่วนสไตรค์รูจได้รับความเสียหายอย่างหนักในภาคกันดั้มซี้ดเดสทินีจากการต่อสู้กับโมบิลสูทของซาฟท์ เมื่อคิระใช้สไตรค์รูจไปรับสไตรค์ฟรีด้อมกันดั้ม
สไตรค์E

| GAT-X105E สไตรค์E  |
| --- | --- |

ข้อมูลทั่วไป
ประเภท: โมบิลสูทรุ่นต้นแบบ
ความสูง: 17.72 เมตร
น้ำหนัก: 90.51 ตัน (ติดตั้งนัวร์สไตรเกอร์)
เกราะ: วาริเอเบิ้ลเฟสชิฟท์อาเมอร์
อุปกรณ์: ปืนกลอัตโนมัติ 12.5 มม. "โทเดสเชรกเคน" บีมไรเฟิล "ช็อตตี้" ตะขอจรวด บีมไรเฟิลกำลังสูง 57 มม./เกรเน็ดลันเชอร์ 175 มม.
คุณสมบัติพิเศษ: ฮาร์ดพ้อยสำหรับ ติดตั้งสไตรเกอร์แพ็ค
นักบินสำคัญ: สเวน คาล บายัน เอมิลิโอ บรอเดอริค ดาน่า สนิป ลูคัส โอ'ดอนเนล
ด ค ก
โมบิลสูทตัวเอกของกันดั้มซี้ด C.E.73 สตาร์เกเซอร์ สไตรค์กันดั้มที่พัฒนาโดยบริษัทแอ็คทายออนให้กลุ่มพันธมิตรโลกโดยดัดแปลงจากสไตรค์กันดั้มที่สร้างขึ้นในภายหลัง GAT-X105E สไตรค์E (E มาจาก Enhance) เป็นสไตรค์ที่พัฒนาขึ้นของสมาชิกหน่วยแฟนทอมเพน ซึ่งเครื่องที่ปรากฏในภาคสตาร์เกเซอร์เป็นของสเวน คาล บายัน เกราะเฟสชิฟท์อาเมอร์ได้รับการปรับปรุงเป็นวาริเอเบิ้ลเฟสชิฟท์อาเมอร์ซึ่งสามารถปรับระดับพลังงานกลางสนามรบได้ สไตรค์Eมักใช้สไตรเกอร์แพ็คแบบพิเศษนั่นก็คือ AQM/E-X09S "นัวร์สไตรเกอร์" ซึ่งปรับปรุงมาจาก IWSP ที่สเวนเคยใช้ ในสภาพที่ใช้นัวร์สไตรเกอร์นี้จะเรียกสไตรค์E ว่า สไตรค์นัวร์ นัวร์สไตรเกอร์เป็นแบ็คแพ็คที่ทำให้สไตรค์นัวร์บินได้และติดตั้งลิเนียร์กันแฝดกับบีมเบลด"ฟลากาแล็ค 3"เอาไว้ รวมถึงมีจรวดตะขอ สไตรค์E เองมีวัลแคน12.5มม."โทเดสเชรคเคน"และบีมไรเฟิล "ช็อตตี้"สองกระบอก  ที่มือเท้าทั้งสี่ยังมีจรวดตะขอติดเอาไว้ บีมไรเฟิลที่ใช้เป็นแบบที่มีเกรเน็ดลันเชอร์ติดตั้งไว้ สไตรค์นัวร์ถูกทำลายในการต่อสู้กับ สตาร์เกเซอร์ของ DSSD
ในภาคนิยายประกอบภาพถ่ายของสตาร์เกเซอร์ PHANTOM PAIN REPORT และ โมบิลสูทกันดั้มซี้ด เฟรมแอสเทรย์ ยังมีสไตรค์E เครื่องอื่นๆนอกจากของสเวนอยู่อีก พร้อมทั้งได้ใช้งานซอร์ดและลันเชอร์สไตรเกอร์แบบใหม่ที่เรียกว่าแบบอนาเธอร์ไทรอัล ซึ่งซึ่งย้ายซอร์ดสไตรเกอร์ได้ไมดาสเมซเซอร์ไปรวมกับแพนเซอร์ไอเซนและติดไว้ที่แขนทั้งสองข้าง ส่วนลันเชอร์สไตรเกอร์จะติดตั้งท่อขับดันเสริมเพื่อไม่ให้ความเร็วลดลงมามากเหมือนแบบเดิม
GAT-FJ108 ไรโกกันดั้ม

ปรากฏตัวใน โมบิลสูทกันดั้มซี้ด เฟรมแอสเทรย์ ไรโกกันดั้มเป็นโมบิลสูทที่บริษัทฟุจิยามะพัฒนาให้สาธารณรัฐเอเชียตะวันออกโดยใช้สไตรค์กันดั้มเป็นต้นแบบ จึงสามารถใช้งานสไตรเกอร์แพ็คได้และบริษัทฟุจิยามะยังพัฒนาสไตรเกอร์แพ็คแบบอนาเธอร์ไทรอัลให้ไรโกกันดั้มอีกด้วย โดยเอลสไตรเกอร์ได้รับการพัฒนาไปเป็นสเปคคิวลัมสไตรเกอร์ซึ่งมีประสิทธิภาพมากกว่าเดิม ซอร์ดสไตรเกอร์ได้รับการพัฒนาไปเป็นคาลิเบิร์นสไตรเกอร์โดยเพิ่มบีมเซเบอร์ขนาดใหญ่ "คาลัดบอล์ก" เข้าไปเป็นดาบต่อต้านยานรบเล่มที่สองและย้ายไมดาสเมสเซอร์ไปไว้ที่แขนขวา ส่วนลันเชอร์สไตรเกอร์ได้รับการพัฒนาไปเป็นซัมบุลลิทสไตรเกอร์ โดยติดตั้งบาซูก้าฝาครอบพลาสม่าคล้ายกับของ GAT-X131 คาลามิตี้กันดั้มไว้ที่ไหล่ขวาและเปลี่ยนกล่องอาวุธติดไหล่ขวาเป็นมิสไซล์ลันเชอร์แปดลำกล้องที่ไหล่ซ้าย
LG-GAT-X105 เกลสไตรค์กันดั้ม

ปรากฏตัวใน โมบิลสูทกันดั้มซี้ด วีเอสแอสเทรย์ เกลสไตรค์กันดั้มเป็นสไตรค์กันดั้มที่ได้รับการดัดแปลงโดยกองกำลัง ไลบราเรียน โดยเน้นการต่อสู้ในระยะประชิด แบ็คแพ็คแบบชิลด์สไตรเกอร์ได้รับการเพิ่มประสิทธิภาพมาจากเอลสไตรเกอร์โดยเสริมระบบขับเคลื่อนที่ไหล่ทั้งสองข้างเพื่อให้สามารถเร่งความเร็วและควบคุมทิศทางกลางอากาศได้ดีขึ้น และติดโล่ไว้ด้านหลัง เกลสไตรค์กันดั้มใช้อาวุธหลักเป็นดาบ วิงซอว์ สองเล่มซึ่งจะติดที่เอวและใช้เป็นเหมือนหางเสือควบคุมทิศทางขณะที่บินกลางอากาศ โครงสร้างของเกลสไตรค์ได้รับการเสริมความแข็งแกร่งเพื่อให้ทนแรงกดที่เกิดขณะบินความความเร็วสูงได้
ดูเพิ่ม

รายชื่อหุ่นยนต์ใน Cosmic Era
การทรมานและการใช้อำนาจโดยมิชอบต่อนักโทษที่อะบูฆุร็อยบ์

ภาพถ่ายของนักโทษ ซึ่งภายหลังระบุตัวตนว่าเป็น Abdou Hussain Saad Faleh กำลังถูกทรมานที่คุกอะบูฆุร็อยบ์ เป็นที่โด่งดังไปทั่วโลก
ในช่วงแรกของสงครามอิรัก สมาชิกของกองทัพสหรัฐและซีไอเอ ภายใต้บังคับบัญชาโดยตรงของรัฐมนตรีกลาโหม ดอนัลด์ รัมสเฟลด์ กระทำการละเมิดสิทธิมนุษยชนและอาชญากรรมสงครามต่อผู้ถูกคุมขังในเรือนจำอะบูฆุร็อยบ์ในประเทศอิรัก ซึ่งประกอบด้วยการทำร้ายร่างกาย, ล่วงละเมิดทางเพศ, ทรมาน, ข่มขืน, สังวาสทางทวารหนัก และ ฆาตกรรม การทรมานและใช้อำนาจในทางมิชอบนี้ปรากฏสู่สาธารณชนหลังภาพถ่ายหลักฐานการทารุณถูกเผยแพร่บนซีบีเอสนิวส์ในเดือนเมษายน 2004 เหตุการณ์นี้สร้างความสะเทือนใจและความโกรธไปทั่ว รวมถึงถูกประณามอย่างรุนแรงจากทั้งในสหรัฐเองและจากทั่วโลก
รัฐบาลของจอร์จ ดับเบิลยู. บุช อ้างว่าการทรมานและละเมิดสิทธิมนุษยชนท่ทอะบูฆุร็อยบ์เป็นเหตุการณ์ที่เกิดขึ้นเองโดยขาดการรับรู้และโดยไม่ได้เกิดจากนโยบายของสหรัฐ[ต้องการเลขหน้า] คำกล่าวอ้างนี้ถูกต่อต้านโดยองค์การมนุษยชนเช่น กาชาดสากล, แอมเนสตี อินเทอร์เนชั่นนอล และ ฮิวอมนไรตส์วอทช์ องค์กรเหล่านี้ระบุว่กาารทรมานที่อะบูฆุร็อยบ์เป็นส่วนหนึ่งของรูปแบบการทรมานและการดูแลอย่างโหดร้ายทารุณในทัณฑสถานโพ้นทะเลของอเมริกัน ทั้งในประเทศอิรัก, อัฟกานิสถาน และ กวนตานาโมเบย์
เอกสารซึ่งรู้จักในชื่อ บันทึกความจำเรื่องการทรมาน (Torture Memos) ออกสู่สาธารณะในสองสามปีถัดมา เอกสารเหล่านี้มีการเตรียมการในช่วงเดือนก่อนการบุกรุกอิรักในปี 2003 โดยกระทรวงยุติธรรมสหรัฐ รายละเอียดมีการมอบอำนาจและยินยอมให้มีเทคนิคการสอบสวนแบบพิเศษ (โดยทั่วไปคือให้มีการทารุณกรรมได้) ใช้กับผู้ถูกคุมขังที่เป็นชาวต่างชาติ รวมถึงระบุข้อมูลว่ากฎหมายว่าด้วยมนุษยธรรมสากล เช่น ข้อตกลงเจนีวา จะไม่ถูกบังคับใช้กับผู้สอบสวนอเมริกันโพ้นทะเล
กระทรวงกลาโหมสหรัฐตอบกลับเหตุการณ์นี้ด้วยการพ้นสภาพทหารและเจ้าหน้าที่จำนวน 17 คน ระหว่างพฤษภาคม 2004 ถึงเมษายน 2006 ทหารเหล่านี้ถูกตัดสินจำคุกที่ทัณฑสถานกองทัพ และถูกปลดออกจากกองทัพ ในจำนวนนี้มีสหารสองคนที่ก่อเหตุอย่างเลวร้ายขั้นสุด คือ ชารลส์ แกรเนอร์ และ ลินน์ดี อิงแลนด์ ถูกตัดสินลงโทษด้วยทัณฑ์ที่หนักกว่ามาก แกรเนอร์ถูกตัดสินกระทำผิดฐานฆาตกรรม, ทำร้ายร่างกาย, สมรู้ร่วมคิด, ดูแลนักโทษผิด ๆ, กระทำการเสื่อมเสียและขัดต่อหน้าที่ และถูกจำคุก 10 ปี, ถูกถอดยศและเงินตำแหน่ง อิงแลนด์ถูกตัดสินความผิดฐานสมรู้ร่วมคิด, ดูแลนักโทษผิด ๆ แะลกระทำการเสื่อมเสียต่อกองทัพ ถูกตัดสินจำคุกสามปี